Nr. L 15/24 De Europæiske Fællesskabers Tidende 19. 1. 89 KOMMISSIONENS BESLUTNING af 21. december 1988 om den foreløbige opgørelse for 1989 for levende planter og blomster- dyrkningens produkter (89/33/BØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til akten vedrørende Spaniens og Portu- gals tiltrædelse, særlig artikel 251, stk. 1, og ud fra følgende betragtninger : Ifølge tiltrædelsesaktens artikel 251, stk. 1, skal der ved begyndelsen af hvert produktionsår udarbejdes en fore- løbig opgørelse for hvert af de produkter, der er omfattet af den supplerende mekanisme for samhandelen ; som følge af den måde, hvorpå afsætningen af disse produkter foregår, for så vidt angår levende planter og blomsterdyrk- ningens produkter, og navnlig under hensyntagen til, at der ikke er fastsat et produktionsår, bør kalenderåret anvendes som referenceperiode ; den foreløbige opgørelse er udarbejdet for perioden fra den 1. januar til den 31. december 1989 på grundlag af prognoser for produktion og forbrug ; de i denne beslutning fastsatte foranstaltninger er i over- ensstemmelse med udtalelse fra Forvaltningskomitéen for Levende Planter og Blomsterdyrkningens Produkter — VEDTAGET FØLGENDE BESLUTNING : Artikel 1 Den i artikel 25, stk. 1, i tiltrædelsesakten omhandlede foreløbige opgørelse for de levende planter og blomster- dyrkningsprodukter, der er undergivet den supplerende mekanisme for samhandelen og indføres til Portugal i perioden fra den 1. januar til den 31. december 1989, er opstillet i bilaget. Artikel 2 Denne beslutning er rettet til medlemsstaterne. Udfærdiget i Bruxelles, den 21. december 1988. På Kommissionens vegne Frans ANDRIESSEN Næstformand